Ehdotus Euroopan parlamentin ja neuvoston direktiiviksi tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä annetun neuvoston direktiivin 95/69/EY muuttamisesta (97/C 300/07) KOM(97) 409 lopull. - 97/0213(COD)

(Komission esittämä 25 päivänä heinäkuuta 1997)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 100a artiklan,

ottavat huomioon komission ehdotuksen,

ottavat huomioon talous- ja sosiaalikomitean lausunnon,

noudattavat perustamissopimuksen 189b artiklassa määrättyä menettelyä,

sekä katsovat, että

neuvoston direktiivissä 95/69/EY (1) vahvistetaan tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavat vaatimukset ja yksityiskohtaiset säännöt sekä muutetaan direktiivejä 70/524/ETY, 74/63/ETY, 79/373/ETY ja 82/471/ETY,

Euroopan parlamentin ja neuvoston direktiivissä . . ./. . ./EY (2) laajennettiin erityisravinnoksi tarkoitetuista rehuista 13 päivänä syyskuuta 1993 annetun neuvoston direktiivin 93/74/ETY (3) soveltamisala koskemaan eläinten ravintolisiä; nämä eläinten ravintolisät vastaavat koostumukseltaan lisäaine-esiseoksia; tämän vuoksi eläinten ravintolisien tuotantolaitoksiin ja välittäjiin olisi sovellettava direktiivissä 95/69/EY vahvistettuja sääntöjä lisäaine-esiseosten tuotantolaitosten sekä tuotantovaiheen ja kasvattajien suorittaman käyttövaiheen välillä toimivien välittäjien hyväksymisestä, jotta varmistetaan näiden tuotteiden turvallinen käyttö ja ehkäistään näin ollen haitallisia vaikutuksia ihmisten ja eläinten terveyteen ja ympäristöön; lisäksi olisi rekisteröitävä eläinten ravintolisien käyttäjät sen varmistamiseksi, että näillä on käytössään kyseisten tuotteiden asianmukaisen käytön edellyttämät keinot,

rehujen lisäaineista annetun direktiivin 70/524/ETY muuttamisesta 23 päivänä heinäkuuta 1996 annettuun neuvoston direktiiviin 96/51/EY (4) on sisällytetty direktiivin 95/69/EY 17 artiklassa olevat muutokset; tämän vuoksi olisi poistettava kyseinen artikla, josta on tullut tarpeeton,

tässä direktiivissä vahvistetaan ainoastaan jäsenvaltioille kuuluvat velvoitteet, jotka liittyvät eläinten ravintolisien tuotantolaitosten ja välittäjien hyväksymis- tai rekisteröintimenettelyn sääntöjen osalta, ja

nämä toimenpiteet on tarpeen toteuttaa yhteisön tasolla, jotta voitaisiin paremmin saavuttaa rehujen laadun ja turvallisuuden varmistamista koskevat tavoitteet,

OVAT ANTANEET TÄMÄN DIREKTIIVIN:

1 artikla

Muutetaan direktiivi 95/96/EY seuraavasti:

1. Korvataan 1 artiklan 3 kohdan b ja c alakohta seuraavasti:

"b) `laitoksella` lisäaineita, lisäaineista valmistettuja esiseoksia, eläinten ravintolisiä, rehuseoksia tai direktiivissä 82/471/ETY tarkoitettuja ja tämän direktiivin liitteessä olevan I luvun 1 kohdan a alakohdassa lueteltuja tuotteita tuottavia tai valmistavia yksiköitä,

c) `välittäjällä` muita kuin tuottajia, jotka harjoittavat kyseistä tuotantoa yksinomaan harjoittamaansa kotieläintuotantoa varten, jotka pitävät hallussaan sellaisia lisäaineita, lisäaineista valmistettuja esiseoksia tai eläinten ravintolisiä, jotka sisältävät korkeita haitallisten aineiden tai tuotteiden pitoisuuksia tai jotka pitävät hallussaan jotain direktiivissä 82/471/ETY tarkoitetuista ja tämän direktiivin liitteessä olevan I luvun 1 kohdan a alakohdassa luetelluista tuotteista niiden valmistuksen ja käytön välisenä aikana."

2. Lisätään

i) 2 artiklan 2 kohtaan g alakohta seuraavasti:

"g) joka valmistaa direktiivissä . . ./. . ./EY tarkoitettuja eläinten ravintolisiä laskeakseen ne liikkeelle, on täytettävä liitteessä olevan I luvun 2 kohdan b alakohdassa määrätyt vähimmäisvaatimukset."

ii) 2 artiklaan kohta seuraavasti:

"4. Hyväksyttyjen laitosten, jotka harjoittavat 2 kohdan b alakohdassa tarkoitettua toimintaa vastaavaa toimintaa, katsotaan tosiasiallisesti täyttävän 2 kohdan g alakohdassa tarkoitetut vaatimukset."

3. Korvataan 3 artiklan 1 kohta seuraavasti:

"3 artikla

Välittäjien hyväksyminen

1. Voidakseen laskea liikkeelle lisäaineita, direktiivissä 82/471/ETY tarkoitettuja tuotteita tai liitteessä olevan I luvun 1 kohdan a alakohdassa tarkoitettuja lisäaineista valmistettuja esiseoksia tai liitteessä olevan I luvun 2 kohdan a alakohdassa tarkoitettuja eläinten ravintolisiä, välittäjien on oltava hyväksytty tähän tarkoitukseen.

Liitteessä olevan I luvun 1 kohdan b alakohdan tai I luvun 2 kohdan b alakohdan 7 alakohdan määräyksiä sovelletaan tarvittaessa välittäjiin, jotka käärivät, pakkaavat, varastoivat tai laskevat liikkeeseen lisäaineita, lisäaineista valmistettuja esiseoksia, eläinten ravintolisiä tai direktiivissä 82/471/ETY tarkoitettuja tuotteita."

4. Korvataan 6 artiklan 2 kohta seuraavasti:

"2. Jäsenvaltioiden on toimitettava 1 kohdassa tarkoitettu luettelo komissiolle vuosittain 31 päivään joulukuuta mennessä.

Jäsenvaltioiden on toimitettava muille jäsenvaltioille vuosittain 31 päivään joulukuuta mennessä luettelo 2 artiklan 2 kohdan a, b ja g alakohdassa tarkoitetuista tuotantolaitoksista ja 3 artiklan 1 kohdan mukaisesti hyväksytyistä välittäjistä.

Jäsenvaltioiden on pyynnöstä toimitettava muille jäsenvaltioille 2 artiklan 2 kohdan c-f alakohdassa tarkoitettuja laitoksia koskeva luettelo kokonaisuudessaan tai osa siitä."

5. Lisätään 7 artiklan 2 kohtaan alakohta seuraavasti:

"e) joka käyttää yksinomaan harjoittamaansa kotieläintuotantoa varten liitteessä olevan I luvun 2 kohdan a alakohdassa tarkoitettuja eläinten ravintolisiä, sen on täytettävä liitteessä olevassa II luvun c kohdassa määrätyt vähimmäisvaatimukset."

6. Korvataan 14 artikla seuraavasti:

"14 artikla

Maksut

Komission ehdotuksesta neuvosto päättää määräenemmistöllä

- ennen 1 päivää huhtikuuta 1998 2 artiklan 2 kohdan a-f alakohdassa tarkoitettujen tuotantolaitosten ja niiden välittäjien hyväksymisestä perittävien maksujen suuruudesta, ja

- ennen 1 päivää lokakuuta 1999 2 artiklan 2 kohdan g alakohdassa tarkoitettujen tuotantolaitosten ja niiden välittäjien hyväksymisestä perittävien maksujen suuruudesta."

7. Korvataan 15 artiklan a alakohdan ensimmäinen alakohta seuraavasti:

"a) - ennen 1 päivää huhtikuuta 1998 2 artiklan 2 kohdan a-f alakohdan mukaista hyväksyntää ja 7 artiklan 2 kohdan a-d alakohdan mukaista rekisteröintiä koskevat yksityiskohtaiset käytännön säännöt sellaisten kolmansissa maissa sijaitsevien tuotantolaitosten osalta, jotka laskevat yhteisössä liikkeelle lisäaineita, esiseoksia, direktiivissä 82/471/ETY tarkoitettuja ja liitteessä olevan I luvun 1 kohdan a alakohdassa lueteltuja tuotteita tai yhteisössä liikkeelle laskettuja rehuja, ja

- ennen 1 päivää lokakuuta 1999 2 artiklan 2 kohdan g alakohdan mukaista hyväksyntää koskevat yksityiskohtaiset käytännön säännöt sellaisten kolmansissa maissa sijaitsevien tuotantolaitosten osalta, jotka laskevat yhteisössä liikkeelle eläinten ravintolisiä,

sen varmistamiseksi, että näiltä laitoksilta saadaan samanlaiset takeet kuin ne, joita edellytetään yhteisön alueella sijaitsevilta laitoksilta."

8. Korvataan 16 artikla seuraavasti:

"16 artikla

Pysyvä rehukomitea

1. Jos tässä artiklassa säädettyä menettelyä on noudatettava, komissiota avustaa päätöksellä 70/372/ETY perustettu pysyvä rehukomitea, jäljempänä `komitea`, joka toimii neuvoa-antavana elimenä.

2. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.

3. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.

4. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon."

9. Poistetaan 17 artikla.

10. Muutetaan 18, 19, 20, 21, 22 ja 23 artikla vastaavasti 17, 18, 19, 20, 21 ja 22 artiklaksi.

11. Muutetaan direktiivin liite seuraavasti:

11.1. Korvataan direktiivin liitteessä oleva I luvun 2 kohdan a alakohta ja I luvun 2 kohdan b alakohta seuraavasti:

"I.2.a) LUKU

Edellä 2 artiklan 2 kohdan b alakohdassa ja 3 artiklan 1 kohdassa tarkoitetut lisäaineet

- Antibiootit:

kaikki tähän ryhmään kuuluvat lisäaineet

- Kokkidiostaatit ja muut lääkeaineet:

kaikki tähän ryhmään kuuluvat lisäaineet

- Kasvunedistäjät:

kaikki tähän ryhmään kuuluvat lisäaineet

- Vitamiinit, niiden esiasteet ja kemiallisesti tarkkaan määritellyt vitamiinien kaltaiset aineet:

A ja D

- Hivenaineet:

Cu ja Se

- Eläinten ravintolisät:

kaikki direktiivissä 93/74/ETY, sellaisena kuin se on muutettuna direktiivillä . . ./. . ./EY, tarkoitetut eläinten ravintolisät.

I.2.b) LUKU

Direktiivin 2 artiklan 2 kohdan b ja g alakohdassa tarkoitettuja tuotantolaitoksia ja 3 artiklan 1 kohdassa tarkoitettuja välittäjiä koskevat vähimmäisvaatimukset (I luvun 2 kohdan a alakohdassa tarkoitetut lisäaineiden esiseokset ja eläinten ravintolisät).

1. Toimitilat ja tuotantolaitteisto

Toimitilat ja tuotantolaitteisto on sijoitettava, suunniteltava, rakennettava ja huollettava siten, että ne soveltuvat kyseessä olevien esiseosten tai eläinten ravintolisien valmistamiseen. Toimitilat ja välineet on järjestettävä ja suunniteltava ja niitä on käytettävä siten, että erehtymisvaara on mahdollisimman pieni ja että ne voidaan puhdistaa ja huoltaa tehokkaasti niin, että vältetään kontaminaatio, mukaan lukien ristikontaminaatio, ja yleensä kaikki tuotteiden laadulle haitalliset vaikutukset. Tuotteiden laadulle olennaisen tärkeisiin tuotantotoimiin tarkoitetut toimitilat ja tuotantolaitteistot on hyväksytettävä asianmukaisesti ja tarkastettava säännöllisesti valmistajan etukäteen laatimien kirjallisten menettelyjen mukaisesti.

Ennalta ehkäiseviä toimia on toteutettava siten, että estetään niin hyvin kuin mahdollista haitallisten organismien esiintyminen, ja tarvittaessa on laadittava valvontasuunnitelma niiden torjumiseksi.

2. Henkilöstö

Valmistajalla on oltava käytössään riittävän suuri ja asianmukaisesti koulutettu ja kyseisten esiseosten tai eläinten ravintolisien valmistukseen riittävän pätevä henkilöstö. Valvonnasta vastaavia toimivaltaisia viranomaisia varten on laadittava organisaatiokaavio, jossa ilmoitetaan työnjohdon pätevyys (tutkinnot, työkokemus) ja vastuualueet. Koko henkilöstölle on annettava kirjallinen selvitys kunkin tehtävistä, vastuualueista ja toimivallasta, erityisesti aina kun tehdään muutoksia, jotta kyseisten esiseosten tai eläinten ravintolisien laatu olisi aina halutunlainen.

3. Tuotanto

Tuotannosta vastaamaan on nimettävä pätevä henkilö.

Valmistajan on huolehdittava, että tuotannon eri vaiheet suoritetaan noudattaen kirjallisessa muodossa etukäteen annettuja menettelyjä ja ohjeita, joissa määritellään ja joiden avulla tarkistetaan ja varmistetaan tuotantoprosessin kriittisten vaiheiden hallinta, kuten lisäaineen lisääminen esiseokseen tai eri aineosien sekoittaminen eläinten ravintolisään, tuotannon kronologinen järjestys, mitta- ja punnituslaitteet, sekoitin, palautuserät, siten että saavutetaan kyseisten direktiivin 70/524/ETY tai direktiivin . . ./. . ./EY säännösten mukaisten esiseosten tai eläinten ravintolisien haluttu laatutaso.

Ristikontaminaation ja virheiden välttämiseksi on huolehdittava siitä, että tekniikka ja organisaatio toimivat moitteettomasti.

4. Laadunvarmistus

Laadunvarmistuksesta vastaamaan on nimettävä pätevä henkilö.

Valmistajalla on oltava käytettävissään laadunvarmistuslaboratorio, jossa on riittävä henkilöstö ja laitteisto, sen varmistamiseksi, että kyseiset esiseokset tai eläinten ravintolisät ovat valmistajan määrittelemien eritelmien mukaisia, ja erityisesti esiseoksen tai eläinten ravintolisän lisäaineiden laatu, pitoisuus, homogeenisyys ja kemiallinen pysyvyys sekä mahdollisimman alhainen ristikontaminaatio. Myös ulkopuolista laboratoriota saa käyttää.

Laadunvarmistussuunnitelma on laadittava kirjallisena ja se on pantava täytäntöön; se käsittää erityisesti valmistusprosessin kriittisten vaiheiden tarkastukset, näytteenottomenetelmät ja näytteenottotaajuudet, analyysimenetelmät ja analyysien taajuuden, eritelmien noudattamisen kantaja- ja lisäaineiden, esiseosten sekä eläinten ravintolisän ja sen ainesosien (`tuotteet`) suhteen - ja seuraukset, jos niitä ei noudateta.

Jokaisesta liikkeelle lasketusta esiseoserästä tai eläinten ravintolisäerästä on otettava riittävän paljon näytteitä valmistajan etukäteen laatiman menettelyn mukaisesti ja näytteet on säilytettävä siten, että niiden ainesosat voidaan jäljittää. Näytteet on sinetöitävä ja varustettava etiketeillä siten, että ne voidaan helposti tunnistaa; ne on säilytettävä siten, etteivät ne voi muuttua millään tavalla koostumukseltaan tai muuten muuttua tavallisesta poikkeaviksi. Niiden on oltava toimivaltaisten viranomaisten käytettävissä ainakin esiseoksen tai eläinten ravintolisän viimeiseen takuupäivään asti.

5. Varastointi

Sekä eritelmien mukaiset että niistä poikkeavat `tuotteet` on varastoitava asianmukaisissa astioissa tai tiloissa, jotka on suunniteltu, järjestetty ja huollettu siten, että taataan hyvät varastointiolosuhteet, ja joihin pääsevät ainoastaan henkilöt, joilla on valmistajan lupa.

Ennaltaehkäiseviä toimia on toteutettava siten, että estetään niin hyvin kuin mahdollista haitallisten organismien esiintyminen, ja tarvittaessa on luotava suunnitelma niiden torjumiseksi.

`Tuotteet` on säilytettävä siten, että ne ovat helposti tunnistettavissa ja ettei mitään sekaannusta tai rstikontaminaatiota minkään edellä mainitun tuotteen ja lääkeaineiden välillä pääse tapahtumaan. Esiseokset ja eläinten ravintolisät on käärittävä ja varustettava etiketeillä tapauksen mukaan joko direktiivin 70/524/ETY tai direktiivin . . ./. . ./EY säännösten mukaisesti.

6. Dokumentaatio

6.1. Valmistusprosessien ja tarkastusten dokumentaatio

Valmistajalla on oltava käytössään dokumentaatiojärjestelmä, jonka tarkoitus on määritellä tuotantoprosessin kriittiset vaiheet ja taata niiden hallinta, sekä toteuttaa laadunvarmistussuunnitelma. Valmistajan on säilytettävä siihen liittyvien tarkastusten tulokset. Kaikki tämä dokumentaatio on säilytettävä siten, että kunkin liikkeelle lasketun esiseos- tai eläinten ravintolisäerän ainesosien kulku voidaan tarkistaa ja vastuut voidaan määrittää valitustapauksissa.

6.2. Esiseos- ja eläinten ravintolisärekisteri

Valmistajan on kirjattava seuraavat tiedot mahdollisia jäljittämistoimia varten:

- direktiivin 82/471/ETY I luvun 1 kohdan a alakohdassa tarkoitettujen tuotteiden valmistajien tai välittäjien nimet ja osoitteet, käytettyjen lisäaineiden tai direktiivin 82/471/ETY I luvun 1 kohdan a alakohdassa tarkoitettujen tuotteiden laatu ja määrä ja tarvittaessa eränumero tai jatkuvan valmistusprosessin ollessa kyseessä tuotannon määritellyn osan numero

- esiseoksen tai eläinten ravintolisän valmistuspäivämäärä, tarvittaessa eränumero

- niiden välittäjien tai rehuseosten valmistajien tai eläinten ravintolisien osalta kasvattajien nimet ja osoitteet, joille esiseos tai eläinten ravintolisä on toimitettu, toimitetun esiseoksen tai eläinten ravintolisän toimituspäivämäärä sekä laatu ja määrä ja tarvittaessa eränumero.

7. Direktiivin 3 artiklan 1 kohdassa tarkoitetut välittäjät

Kun valmistaja toimittaa esiseoksia tai eläinten ravintolisiä muille kuin rehuseosten valmistajalle tai kasvattajalle, tämän henkilön sekä käärimis-, pakkaamis-, varastointi- tai jakeluyritysten on myös noudatettava vastaavasti 4, 5, 6.2 ja 8 alakohdassa ja käärimisen osalta 3 alakohdassa tarkoitettuja velvoitteita.

8. Valitukset ja tuotteiden vetäminen pois markkinoilta

Valmistajan ja kaikkien välittäjien, jotka levittävät tuotetta omalla nimellään, on perustettava valitusten kirjaamis- ja käsittelyjärjestelmä.

Heidän on myös pystyttävä tarvittaessa ottamaan käyttöön järjestelmä, jonka avulla liikkeelle lasketut tuotteet voidaan nopeasti vetää pois markkinoilta. Valmistajan on määriteltävä kirjallisesti, mitä poisvedetyille tuotteille tehdään, ja näiden tuotteiden laatu on varmistettava uudelleen ennen kuin ne voidaan jälleen laskea liikkeelle."

11.2. Muutetaan II luku seuraavasti:

11.2.1. Lisätään II luvun b kohtaan a alakohta seuraavasti:

"II b) a LUKU

Eläinten ravintolisät:

Kaikki direktiivissä 93/74/ETY, sellaisena kuin se on muutettuna direktiivillä . . ./. . ./EY, tarkoitetut eläinten ravintolisät."

11.2.2. Korvataan II luvun c kohdassa:

11.2.2.1. Johdanto ja 1 kohta "Toimitilat ja laitteisto" seuraavasti:

"II c) LUKU

Direktiivin 7 artiklan 2 kohdan a ja b kohdassa sekä 8 artiklan 1 kohdassa (lisäaineet, joille on määrätty enimmäispitoisuus ja joita ei tarkoiteta I luvun 1 kohdan a alakohdassa) tarkoitettuja tuotantolaitoksia ja välittäjijä, II luvun a kohdassa tarkoitettuja lisäaineiden esiseoksia, 7 artiklan 2 kohdan c ja d alakohdassa tarkoitettuja tuotantolaitoksia (II luvun b kohdassa tarkoitettuja lisäaineiden esiseoksia sisältävät rehuseokset tai II luvun a kohdassa tarkoitetut lisäaineet) ja 7 artiklan 2 kohdan e alakohdassa tarkoitettuja tuotantolaitoksia (eläinten ravintolisien käyttäjät) koskevat vähimmäisvaatimukset

1. Toimitilat ja laitteisto

Toimitilat ja tekninen laitteisto on sijoitettava, suunniteltava, rakennettava ja huollettava siten, että ne soveltuvat lisäaineiden, lisäaineiden esiseosten, kyseisiä lisäaineita tai lisäaineiden esiseoksia ja eläinten ravintolisiä sisältävien rehuseoksien (`kyseisten tuotteiden`), valmistukseen.

Jos käytetään eläinten ravintolisiä, laitoksessa on oltava tarkoituksenmukaiset välineet tuotteiden annosteluun ja jakeluun; jos eläinten ravintolisää jaetaan juomavedessä, laitoksessa on oltava erityisesti tähän tarkoitettu vedenjakelujärjestelmä."

11.2.2.2. Korvataan 5 kohta seuraavasti:

"5. Varastointi

Raaka-, lisä- ja kantaja-aineet, esiseokset, eläinten ravintolisät ja rehuseokset on varastoitava tiloissa, jotka on suunniteltu, järjestetty ja huollettu siten, että taataan hyvät varastointiolosuhteet.

Tuotteet on säilytettävä siten, että ne voidaan tunnistaa helposti ja ettei tapahdu sekaannuksia tai kontaminaatiota edellä mainittujen eri tuotteiden ja lääkeaineiden tai lääkerehujen välillä. Liikkeelle laskettavat tuotteet on käärittävä tarvittaessa ja varustettava etiketeillä tapauskohtaisesti direktiivien 70/524/ETY tai 79/373/ETY säännösten mukaisesti."

11.2.2.3. Lisätään 6 kohtaan d alakohta seuraavasti:

"d) eläinten ravintolisiä sisältävien rehuseosten osalta:

- eläinten ravintolisien valmistajien tai välittäjien nimi ja osoite sekä eränumero ja tarvittaessa käytetyn eläinten ravintolisän laatu ja määrä;

- rehuvalmisteiden laatu ja määrä sekä valmistuspäivämäärä."

2 artikla

1. Jäsenvaltioiden on saatettava tämän direktiivin edellyttämät lait, asetukset ja hallinnolliset määräykset voimaan viimeistään 1 päivänä lokakuuta 1999. Niiden on ilmoitettava tästä komissiolle viipymättä.

Näissä jäsenvaltioiden antamissa säädöksissä on viitattava tähän direktiiviin tai niihin on tehtävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

3 artikla

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

4 artikla

Tämä direktiivi on osoitettu kaikille jäsenvaltioille.

(1) EYVL L 332, 30.12.1995, s. 15.

(2) . . .

(3) EYVL L 237, 22.9.1993, s. 23.

(4) EYVL L 235, 17.9.1996, s. 39.